Fortegnelse over godkendte kreditinstitutter i Island, Liechtenstein og Norge, opstillet i overensstemmelse med artikel 3, stk. 7, i direktiv 77/780/EØF (97/C 178/03)

Generelt

Ifølge artikel 3, stk. 7, og artikel 10, stk. 2 (1), i Rådets første direktiv 77/780/EØF af 12. december 1977 om samordning af lovgivningen om adgang til at optage og udøve virksomhed som kreditinstitutter (2) skal Kommissionen opstille og offentliggøre en fortegnelse over alle de kreditinstitutter, der har tilladelse til at udøve virksomhed i medlemsstaterne. Ifølge punkt 6b i protokol 1 til EØS-aftalen skal sagsomstændigheder, procedurer, rapporter og lignende vedrørende EFTA-staterne offentliggøres i et særskilt afsnit af De Europæiske Fællesskabers Tidende, når tilsvarende oplysninger offentliggøres om EU-medlemsstaterne.

Dette er anden gang, at EFTA-staternes stående udvalg efterkommer ovennævnte krav i overensstemmelse med punkt 6b i protokol 1 til EØS-aftalen og artikel 1, stk. 1, litra b), i protokol 1 til EFTA-staternes aftale om nedsættelse af et stående udvalg. Fortegnelsen i bilaget til denne meddelelse afspejler situationen pr. 31. december 1995. Med hensyn til fortegnelsens indhold, ajourføringen af fortegnelsen og grupperingen af kreditinstitutterne i fortegnelsen henvises der til den tilsvarende fortegnelse offentliggjort af Kommissionen (EFT nr. C 156 af 7. 6. 1994, s. 1) og forklaringerne i kapitel 1, Generelt. Desuden indeholder hvert landeafsnit særskilte bemærkninger.

Denne fortegnelse er blevet opstillet af EFTA-staternes stående udvalg på grundlag af oplysninger fra de berørte EFTA-stater. Fortegnelsen har ingen retlig betydning og stifter ikke ret. Hvis et ikke-autoriseret institut fejlagtigt er optaget på listen, ændrer dette ikke dets retlige status. Tilsvarende berører det ikke gyldigheden af et instituts tilladelse, hvis det ved en fejltagelse er blevet udeladt fra fortegnelsen.

ISLAND

1. Forretningsbanker og sparekasser (vi sskiptabankar og sparisjó sir)

Forretningsbankernes og sparekassernes aktiviteter består af opbevaring og investering af penge, pengeoverførsler, handel med værdipapirer og andre tjenester, der normalt er knyttet til sådanne transaktioner. Kun forretningsbanker og sparekaser og andre institutter med særlig tilladelse må tage imod indlån fra offentligheden til deponering og investering.

a) Forretningsbanker (vi sskiptabankar)

Forretningsbankerne er opdelt i to grupper, nemlig forretningsbanker ejet af staten, dvs. statslige forretningsbanker, og forretningsbanker drevet af aktieselskaber.

En forretningsbank, der etableres som et aktieselskab, skal have en aktiekapital på mindst 5 mio. ECU.

Aktieselskaber er dem, der er defineret som sådanne i aktieselskabsloven.

b) Sparekasser (sparisjó sir)

Sparekasser er såkaldte selvejende institutioner. Grundlæggerne af en sparekasse, dvs. ejerne af garantikapitalen, skal være mindst 30 i antal. Ejerne af garantikapitalen skal eje lige store andele og have samme antal stemmerettigheder, medmindre andet er fastsat i vedtægterne. Ejerne af garantikapitalen hæfter ikke for sparekassens forpligtelser med mere end deres garantikapital, og deres andel af sparekassens driftsoverskud må ikke overskride en maksimal procentdel af udbyttet i forhold til garantikapitalandelene, som hvert år fastsættes af sparekassernes indlånsgarantifond. De lokale, kommunale myndigheder udpeger mindst to af de fem medlemmer af en sparekasses bestyrelse.

Ingen sparekasse må stiftes med en garantikapital på under 5 mio. ECU. Handelsministeriet kan fravige dette minimumskrav efter forslag fra banktilsynsmyndighederne og sparekassernes indlånsgarantifond. Garantikapitalen må dog under ingen omstændigheder være mindre end 1 mio. ECU. Sparekasser, der udøvede virksomhed den 1. juli 1993 med en egenkapital på under 1 mio. ECU, må fortsætte deres virksomhed, forudsat at deres egenkapital ikke falder til et niveau, der ligger under det, det androg den 1. juli 1993.

2. Andre kreditinstitutter end forretningsbanker og sparekasser (a srar lánastofnanir en vi sskiptabankar og sparisjó sir)

Definition af »andre kreditinstitutioner end forretningsbanker og sparekasser« omfatter selskaber eller institutter (eksklusive de under punkt 1.a) og 1.b) nævnte), der som hovedvirksomhed har at yde lån i eget navn, og som skaffer kapital hertil ved at udstede og sælge obligationer og andre gældsinstrumenter, der skal indfris, jf. dog definitionen af et leasingselskab under punkt 2.b), og tilbyder de serviceydelser, der normalt er forbundet med sådanne kreditaktiviteter. Disse kreditinstitutter må ikke modtage indskud fra offentligheden med henblik på deponering eller investering.

a) Andre institutter end leasingselskaber (a srar lánastofnanir en eignarleigufyrirtæki)

Et kreditinstitut, der ikke er et leasingselskab, og som opfylder førnævnte definition, skal etableres som et aktieselskab med en aktiekapital på mindst 5 mio. ECU. De kreditinstitutter, der opererede den 30. december 1993, behøver ikke at ændre deres retlige form til et aktieselskab, og de institutter, der på samme tidspunkt opererede med en egenkapital på under 5 mio. ECU, kan fortsætte deres virksomhed, forudsat at deres egenkapital ikke falder til et niveau, der ligger under det, den androg den 30. december 1993.

b) Leasingselskaber (eignarleigufyrirtæki)

Et leasingselskab er et kreditinstitut, der har leasing som hovedvirksomhed, uanset hvordan denne virksomhed finansieres. Et leasingselskab skal etableres med en aktiekapital på mindst 1 mio. ECU. De leasingselskaber, der den 30. december 1993 opererede med en egenkapital på under 1 mio. ECU, kan fortsætte deres virksomhed, forudsat at deres egenkapital ikke falder til et niveau, der ligger under det, den androg den 30. december 1993.

LIECHTENSTEIN

Den virksomhed, som banker og andre kreditinstitutter i Liechtenstein udøver, er underkastet lov nr. 1992/108 af 21. oktober 1992 om banker og finansieringsselskaber (Gesetz vom 21. Oktober 1992 über die Banken und Finanzgesellschaften). Banker og andre kreditinstitutter er desuden aktieselskaber, der er stiftet i henhold til privatretten og reguleret i lov nr. 1926/4 af 20. januar 1926 om privatpersoner og selskaber. Liechtensteinische Landesbank Aktiengesellschaft skal desuden overholde bestemmelserne i lov nr. 1992/109 af 21. oktober 1992 om Liechtensteinische Landesbank.

1. Banker

Banker er aktieselskaber med en aktiekapital på mindst 10 mio. sfr. De har eneret på at modtage indskud og andre beløb, der skal tilbagebetales, samt drive depotvirksomhed. Liechtensteinische Landesbank Aktiengesellschaft (der har Fyrstendømmet Liechtensteins regering som majoritetsaktionær) har desuden eneret på at oprette statsgaranterede opsaringskonti samt udstede statsgaranterede papirer med mellemlang løbetid. Derudover udlåner bankerne på alle måder andres penge til en udefineret kreds af låntagere, ligesom de driver alle andre former for ikke-balanceført virksomhed samt udsteder værdipapirer og præsterer tjenesteydelser i tilknytning hertil.

2. Andre kreditinstitutter

Finansieringsselskaber er aktieselskaber med en aktiekapital på mindst 2 mio. sfr. Finansieringsselskaber udlåner på alle måder andres penge til en udefineret kreds af låntagere, ligesom de driver alle former for ikke-balanceført virksomhed samt udsteder værdipapirer og præsterer tjenesteydelser i tilknytning hertil. Finansieringsselskaber må ikke drive depotvirksomhed og må ikke modtage indlån og andre penge, der skal tilbagebetales, ligesom de ikke må udstede obligationer med henblik på dækning af egne finansieringsbehov.

NORGE

1. Forretningsbanker

Forretningsbanker er aktieselskaber, dog med undtagelse af Norges Postbank, der er en særskilt statsvirksomhed etableret i overensstemmelse med Postbankloven nr. 51 af 5. juni 1992. Kredittilsynet fører tilsyn med Norges Postbank.

Forretningsbanker har ret til og er forpliget til at medtage order »bank« i deres navn. Kun sparekasser må gøre ligeså. Hovedlovgivningen vedrørende forretningsbanker findes i loven om forretningsbanker nr. 1 af 24. maj 1961 og i loven om finansieringsvirksomhed og finansieringsinstitutter nr. 40 af 10. juni 1988.

Forretningsbankerne har tilladelse til at tage imod indlån og til at tilbyde normale banktjenester.

2. Sparekasser (sparebanker)

Sparekasser er selvejende institutioner opbygget i overensstemmelse med sparekasseloven.

Hovedlovgivningen vedrørende sparekasser findes i sparekasseloven nr. 1 af 24. maj 1961 og i loven om finansieringsvirksomhed og finansieringsinstitutter nr. 40 af 10. juni 1988.

Sparekasser har ret til og er forpligtet til at medtage ordet »sparekasse« (sparebank) i deres navn. Ingen andre end forretningsbanker har ret til at bruge ordet »bank«.

Sparekasser har tilladelse til at tage imod indlån og til at tilbyde normale banktjenester.

3. Finansieringsselskaber og

4. Kreditselskaber

Finansieringsselskaber (finansieringsforetak) og kreditselskaber (kredittforetak) kan oprettes som aktieselskaber, selvejende institutioner, kreditforeninger eller hypotekforeninger.

Hovedlovgivningen vedrørende finansieringsselskaber og kreditselskaber findes i loven om finansieringsvirksomhed og finansieringsinstitutter nr. 40 af 10. juni 1988.

Finansieringsselskaber må beskæftige sig med finansieringsvirksomhed, der er defineret som ydelse eller formidling af lånegarantier eller anden deltagelse i finansieringen af andres aktiviteter.

Kreditselskaber er institutter, der ifølge deres vedtægter finansierer deres långivning gennem udstedelse af obligationer.

(1) Artikel 10, stk. 2, finder ikke anvendelse i EØS-sammenhæng.

(2) EFT nr. L 322 af 17. 12. 1977, s. 30.

ANEXO - BILAG - ANHANG - ÐÁÑÁÑÔÇÌÁ - ANNEX - ALLEGATO - BIJLAGE - ANEXO - LIITE - BILAGA

ISLANDIA - ISLAND - ISLAND - ÉÓËÁÍÄÉÁ - ICELAND - ISLANDE - ISLANDA - IJSLAND - ISLANDIA - ISLANTI - ISLAND

>TABELPOSITION>

LIECHTENSTEIN

1. Banker

Bank in Liechtenstein AG

Herrengasse 12

9490 Vaduz

Centrum Bank AG

Heiligkreuz 8

9490 Vaduz

Liechtensteinische Landesbank AG

Städtle 44

9490 Vaduz

Neue Bank AG

Kirchstraße 8

9490 Vaduz

Verwaltungs- und Privat-Bank AG

Im Zentrum

9490 Vaduz

2. Andre kreditinstitutter

LGT Finanz AG

Herrengasse 12

9490 Vaduz

Express-Finanz-AG

Reberastraße 5

9494 Schaan

Serica Vermögensverwaltung und Finanzanstalt

Postfach 725

9490 Vaduz

NORUEGA - NORGE - NORWEGEN - ÍÏÑÂÇÃÉÁ - NORWAY - NORVÈGE - NORVEGIA - NOORWEGEN - NORUEGA - NORJA - NORGE

>TABELPOSITION>